‘સામના’માં લખવામાં આવ્યું છે કે પાકિસ્તાનની ચમચાગીરી કરનારાનું થોબડું રાષ્ટ્રભકત પ્રજાએ કાળું કરી દીધું અને તેના માટે જનતા આનંદપૂર્વક તાળીઓ વગાડી રહી છે. ‘સામના’માં સુધીન્દ્ર કુલકર્ણીને પાકિસ્તાનનો એજન્ટ ગણાવ્યો છે અને જણાવ્યું છે કે આ પાકિસ્તાની એજન્ટ પર કાળી શાહી ચોપડવામાં આવી છે કે ડામર તે હજુ નક્કી કરવાનું બાકી છે. એક વાત નક્કી છે કે પાકિસ્તાનીઓ માટે દેશને ગીરવે રાખનારને કાળું થોબડું લઈને જ ફરવું પડશે.